Banda sanza ya yambo 2024, mangwele ya coronavirus ekomi eteni ya ntina ya programme ya mangwele
ya ekolo Brazil mpe ezali ya makasi na biteyelo.
Yango elingi koloba ete bana ya sanza motoba kino mibu mitano bakotiyama mangwele ya mRNA ya komeka.
Mpo na kotala soki likanisi oyo ezali na ntina, tókanisa lisusu makambo oyo toyebi déjà:
Na kati ya pandemi ya coronavirus na mobu 2019, bato bakóló babandaki kozwa mangwele ya COVID-19 na kosaleláká
mangwele ya mRNA oyo endimamaki kaka na ndenge ya ntango mokuse.
Banda na ebandeli, bato ya mayele lokola Prof. Dr. Sucharit Bhakdi bakebisaki bato na kosalela mangwele ya komeka ya mRNA.
Programme oyo elakisamaki elobelaki likambo yango.
Ata na makebisi wana, Allemagne ebandaki kopesa mangwele ya coronavirus ya mRNA na bana na sanza ya zomi na
mibale 2021, mpe Suisse elandaki na sanza ya yambo 2022.
Yango ezali atako Oxford Academy ebimisaki kala ba études na sanza ya zomi na moko 2020 oyo emonisaki ete
epai ya pene na 40% ya bana ya mibu 6 kino 13, bokono ya COVID-19 emonanaka na bilembo te.
Na ba cas mosusu, maladi ezalaki makasi te.
Lelo, mwa bambula sima ya bosaleli ya monene ya mangwele ya mRNA mpo na COVID-19, ata mpe epai ya bana, ba résultats ya bolukiluki
ezali komonisa likambo ya kotungisa mingi mpenza na ntina ya ba effets secondaires ya mangwele ya COVID-19 epai ya bana.
Ata bongo, Institut Robert Koch na Allemagne ezali kokoba kolendisa mangwele ya coronavirus ya mRNA
mpo na bana oyo bazali na bokengi ya nzoto ya pɛtɛɛ.
Awa na nse ezali makambo ya solo mpe bolukiluki na ntina na mabe oyo mangwele ya
coronavirus ya mRNA ememaka epai ya bana mpe bilenge:
Bato bakufi 1,234,321
Bato ya bilenge oyo bazwaki mangwele ya COVID mbala na mbala bakufaki mingi koleka mpenza baoyo bazwaki yango te.
Kolanda ba données ya Bureau ya Statistique ya Ekolo ya Grande-Bretagne.
Ba données elakisi liwa kolanda soki moto azwaki mangwele to te, kobanda na mokolo ya 1 Aprili 2021 kino na mokolo ya 31 Mai 2023,
na tango kampanye ya mangwele ya COVID-19 ezalaki na makasi.
Analyse moko ya The Exposé, zulunalo mosusu ya internet, emonisaki ete na sanza ya mibale 2023, motango ya liwa epai ya
bilenge oyo bazwaki mangwele minei ya COVID-19 ezalaki likolo na 318% koleka oyo ya etuluku ya bato oyo bazwaki mangwele te.
Bolukiluki mosusu emonisaki ete mpo na bomoi moko oyo ebatelamaki na nzela ya mangwele ya COVID-19
ya mRNA, liwa ebakisamaki pene na mbala 14 koleka.
Bakomi ya bolukiluki yango basengaki kaka te ete bákanga naino bopimisi ya mangwele ya COVID-19 ya mRNA na mokili mobimba, kasi
balobaki mpe ete mangwele yango esengeli kolongolama mbala moko na manaka ya mangwele ya bana mpe
bopimisi ya mangwele ya kobakisa (booster) etelemisama.
Bakomaki: "Ezali likambo ya bizaleli mabe mpe ya kozanga bosembo kopesa mwana nkisi ya komekama, mpo likama ya kokufa na COVID-19
ezali pene na zero, kasi likama ya kozoka na motema mpo na libela ezali 2,2 likolo ya nkama,
kolanda na ba données ya malamu koleka oyo ezali."
Ba crises, choc ya allergie
Na bolukiluki moko oyo ekambamaki na Dr Julia Hippisley-Cox, Molakisi ya Maladi ya Bato na Université ya Oxford,
batalelaki ba données kino na mokolo ya 7 sanza ya mwambe 2022.
Ba données yango etalaki pene na bamilio 5,2 ya bana na Angleterre.
Bato ya mayele bakokanisaki bana oyo bazwi mangwele na bana oyo bazwi yango te.
Bana oyo bazwaki mangwele babalekisamaki na lopitalo mbala mingi koleka.
bakisa mpe ba crises, ba chocs ya allergie ya makasi mpe appendicite.
Bolukiluki moko ya Norvège, esalemi na kotalela bakɛsi ya bato nyonso ya mboka, emonisaki ete bana ya mibu 12 mpe koleka oyo
bazwaki mangwele ya COVID ya Pfizer/BioNTech mpe Moderna bazalaki na likama monene ya kozwa
mitindo ebele ya ba effets secondaires ya makasi.
Na kati na yango, ezali na: choc ya allergie ya makasi, myocardite, appendicite aiguë, épilepsie, mpe misusu.
Motango ya bana oyo bazalaki na kati ya bolukiluki ezalaki 500 000.
oyo babotamaki kati na 2002 mpe 2009 mpe bazwaki mangwele ya mRNA ya COVID na 2021 to 2022.
Na etuka ya Basse-Saxe, na Allemagne, guvɛnɛmá ya etuka yango epesaki lapolo na sanza ya nsambo 2023 ete pene na bana
mpe bilenge 10 000 bazalaki na mposa ya lisalisi ya monganga mpo na ba effets secondaires ya mangwele banda mobu 2021.
Soki totali Allemagne mobimba – lokola pene na moko likolo ya zomi ya bana bafandaka na Basse-Saxe – tokoki
kozela pene na makambo 100 000 ya kobebisama na mangwele epai ya bato oyo bazali na nse ya mibu 18!
Myocardite, AVC
Bolukiluki mosusu ya Université ya Oxford etalelaki ba données officielles ya leta etali
koleka milio moko ya bana mpe bilenge ya Angleterre.
Makambo ya myocardite na pericardite emonanaki kaka epai ya bana oyo bazwaki mangwele.
Nsima ya dose ya liboso ya mangwele, makambo oyo emonanaki na bato 27 na kati ya bamilio moko oyo bazwaki yango.
mpe sima ya mangwele ya mibale, mbala zomi na kati ya bato milio moko.
Etuluku ya minganga ya motema mpe minganga ya bana uta na Hong Kong mpe babimisaki bolukiluki moko na likambo
etali kovimba ya misisa ya motema epai ya bana mpe bilenge sima ya kozwa mangwele ya COVID-19.
Bamonisaki ete kobeba ya motema ekoki naino komonana basanza ebele sima ya kovimba ya misuni ya motema oyo ewutaki na mangwele.
Bamonaki bilembo ya kozoka na misuni ya motema epai ya bato 19 kati na 26 oyo bazalaki na komekama.
Système VAERS ya Amerika ezali système ya Amerika mpo na kopesa lapolo ya ba effets
secondaires oyo emonanaka sima ya kozwa mangwele.
Kino na sanza ya zomi na mibale 2021, VAERS ezalaki na bankama ya balapolo ya myocardite mpe ba AVC oyo emonanaki
sima ya kozwa mangwele epayi ya bana ya mibu 5 kino 17.
Site internet Health Impact News esangisi balapolo ya makambo ya mawa mpe ya mpasi koleka oyo ekomeli bana.
Na kati na bango, ezalaki na mwana mwasi moko ya mibu mwambe oyo azwaki bokono ya stroke na makila kobima na
bɔɔngɔ́, nsima ya kozwa mangwele ya COVID-19 ya Pfizer.
Kozangisa zemi mbala na mbala, liwa ya bana mike
Bana oyo babotami naino te mpe bazali kozwa likama na mangwele ya coronavirus ya mRNA.
Ba analyses ya ba données officielles ya gouvernement ya Canada, oyo Dr Naomi Wolf asalaki, emonisi ete eteni monene ya
basi ya zemi babungisaki bana mpe bazwaki mikakatano misusu ya kobota nsima ya kozwa vaccin ya COVID-19 ya mRNA.
Akesenisaki ba données ya bato ya maladi milio motoba na Ontario, na Canada, kati na mobu 2015 mpe 2022.
Koleka 85% ya bafandi ya Ontario bazwaki ba doses mibale ya mangwele ya coronavirus tii na sanza ya misato 2022.
Yango epesaki nzela ya kokokanisa ba données ya bato oyo bazwaki mangwele te kobanda 2015 kino 2019 na ba
données ya bato oyo bazwaki mangwele kobanda 2021 kino 2022.
Kokanisi ya ba données emonisaki bokóli monene ya ba fausses couches tii na pɔsɔ ya zomi na libwa ya zemi.
Na sanza ya motoba 2024, Monganga Michael Nevradakis alobaki makambo oyo elandi na zulunalo ya ɛntɛrnɛ́tɛ "The Defender"
na ntina na bolukiluki oyo esalemaki na VAERS, ebongiseli ya Amerika ya kopesa lapolo ya ba effets secondaires ya mangwɛlɛ:
Eza na pene ya bakufi 418 oyo bakomamá malamu epai ya bana ya mibu na se ya 18, nsima ya kozwa mangwele ya COVID.
Mpe ezali na pene ya liwa mosusu 120 ya bana, oyo balobeli na mokuse na lisolo lokola
'mwana, mwana ya moke, mwana ya sika abotami, bebe'.
Na mobimba, moyekoli ya VAERS
Albert Benavides akanisi ete motango ya bakufi sima ya kozwa mangwele ya COVID ezali likolo mingi koleka epai ya bana.
Kolanda lapolo ya Harvard ya 2011, na nse ya 1% ya ba effets secondaires nyonso ya mangwele nde bapesaka sango na VAERS.
Bino bakolo mibali mpe basi, programme oyo ekoki komonisa kaka ndambo ya ba effets secondaires
oyo ba vaccins ya coronavirus ya mRNA ememeli bana.
Ezali mpe na ntina koyeba ete pene na makambo nyonso, bokono ya coronavirus epai ya bana ezalaka pɛtɛɛ to emonisaka bilembo te.
Ata bongo, bakɔpisaki mangwele ya coronavirus ya mRNA mpo na bana na mokili mobimba!
Motuna etunami: Ndenge nini ekoki kosalema ete, na kati ya makambo oyo ya makasi boye, mangwele ya coronavirus ya mRNA epekisami
te na mokili mobimba mpo na bana, bilenge mpe basi ya zemi?
Ntina ezali ebele mpo na yango:
Ba résultats ya ba études ebombamaka mingi epai ya bato mpe esalemaka te ete bato basosola yango.
Bapanzi sango ya minene bazangi na mokumba na bango ya koyebisa bato likambo oyo.
Yango wana, ba-études ya boye ezalaka pene na mobimba kaka na ba médias alternatifs mpe ebimaka kaka kuna!
Soki okoki, salisa na kopalanganisa sango oyo etali ba effets secondaires ya makasi ya mangwele epai ya bana.
Na kosala bongo, ozali kosunga mpo na kopekisa mpasi monene epai ya bana mpe mabota na bango.
Ezali likambo ya mawa mingi mpenza ntango bana oyo bazalaki na nzoto kolongono na mokili
mobimba bakufi mpo na mangwele ya coronavirus ya mRNA.
Na suka, mangwele ya coronavirus ya mRNA esengeli kolongolama, mpamba te ezali mbongwana ya ba gènes likolo ya bana mpe mikolo!
Talá mpe programme oyo elakisami.